id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms en nl id id pl id id id id id ms id ms ms id id ms ms ms ms id id ms id ms ms id id id id ms ms ms ms ms id id ms id id ms ms id ms ms id ms ms id id de ms ms ms ja id id ms ms id id id en ms ms en en en en en en en en id id id id id en id id jv ms id id it es id id en id ms ms ms ms ms ms
Makanan Tinggi Kolesterol Yang Baik Untuk Kesihatan - Hello Doktor
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Bukan Semua Makanan Tinggi Kolesterol Kita Kena Elak, Ada Yang Baik Untuk Jantung!
Ditulis oleh Mohammad Nazri Zulkafli Disemak pada 25/07/2021
Disemak secara perubatan oleh Dr. Joseph Tan
Makanan tinggi kolesterol sering dikaitkan dengan masalah jantung. Ia merupakan sejenis nutrien yang sering disalahertikan.
Apa yang anda perlu faham berkenaan dengan kolesterol adalah bukan semuanya tidak baik untuk kesihatan.
Kajian saintifik menunjukkan kebanyakan makanan yang kaya dengan kolesterol turut mengandungi nutrien lain yang penting untuk tubuh badan manusia.
Artikel ini akan menerangkan perihal makanan berkolesterol yang anda boleh ambil dan makanan yang perlu anda elak.
Teruskan membaca untuk mengetahuinya dengan lebih lanjut.
Baca lebih lanjut tentang Kesihatan Jantung di sini.
Kolesterol, adakah ia menjejaskan kesihatan?
Mungkin anda beranggapan bahawa makanan yang mengandungi jumlah kolesterol yang tinggi boleh menjejaskan kesihatan.
Namun maklumat daripada kajian populasi tidak menunjukkan kaitan yang kuat di antara pengambilan makanan kolestrol tinggi dan penyakit jantung.
Walaupun pengambilan kolesterol dalam pemakanan anda boleh mengubah paras kolesterol di dalam badan, namun perubahannya tidak begitu ketara dan bagi kebanyakan individu, perkara ini tidak menjadi satu isu.
Malah, menurut kajian yang diterbitkan oleh Universiti Connecticut pada tahun 2018, 2 per 3 populasi dunia tidak mengalami peningkatan (atau hanya sedikit) pada paras kolesterol di dalam darah walaupun mereka mengambil makanan yang kaya dengan kolesterol.
Ia jelas menunjukkan ketakutan terhadap makanan tinggi kolesterol boleh dianggap sebagai tidak berasas.
Namun, anda juga perlu tahu, bukan semua makanan tinggi kolesterol adalah sihat. Berikut merupakan 5 makanan tinggi kolestrol yang patut anda ambil.
#1 Telur, makanan kolestrol tinggi yang berkhasiat
Telur merupakan salah satu makanan tinggi kolestrol yang sihat. Sebiji telur besar boleh membekalkan 211 mg kolesterol bagi memenuhi 70 peratus keperluan kolesterol harian.
Walaupun jumlah kolesterol yang terkandung di dalam makanan ini agak tinggi, tapi ia tidak memberi kesan ketara terhadap paras kolesterol di dalam darah.
Malah pengambilannya sering dikaitkan dengan peningkatan kolesterol baik, lipoprotein berketumpatan tinggi (HDL) yang baik untuk jantung.
#2 Keju, makanan yang baik untuk kesihatan
Ramai yang sangka keju adalah makanan yang tidak elok untuk kesihatan. Hakikatnya ia tidak mempengaruhi peningkatan jumlah kolesterol secara signifikan terutamanya bagi keju berlemak.
Kajian yang melibatkan 162 subjek menunjukkan, pengambilan keju berlemak pada sukatan 80 gram tidak menyebabkan peningkatan pada paras kolesterol jahat, LDL.
Perkara ini dibandingkan dengan keju rendah lemak. Keju juga merupakan sumber kepada pelbagai jenis nutrien mikro penting seperti kalsium, protein, vitamin B dan vitamin A.
#3 Organ dalaman, lebih sihat daripada apa yang anda sangkakan
Ramai yang sangka organ dalaman tidak sihat. Hakikatnya, organ seperti jantung ayam mempunyai vitamin B12, zat besi dan zink serta antioksidan.
Ia sememangnya mempunyai kandungan kolesterol yang tinggi. Dianggarkan pengambilan 56 gram organ dalam mampu memenuhi 36% keperluan pengambilan kolesterol harian.
Kajian yang dijalankan dalam kalangan 9,000 orang dewasa di Korea menunjukkan pengambilan daging organ pada jumlah yang sederhana boleh merendahkan risiko penyakit jantung.
#4 Sardin, ikan yang sedap dan kaya dengan kolesterol
Sardin bukan sahaja kaya dengan nutrien yang menyihatkan, ia juga mudah didapati dan sedap dimakan bersama dengan nasi atau roti.
Pengambilan ikan sardin seberat 92 gram mengandungi 131 mg kolesterol atau 44% daripada keperluan kolesterol harian.
Selain itu, ia juga kaya dengan vitamin D, vitamin B12, kalsium, zat besi, selenium dan banyak lagi.
#5 Yogurt berkrim, bukan sahaja baik untuk tahap kesihatan usus besar
Seperti makanan tinggi kolesterol dalam senarai ini, yogurt berkrim (tinggi lemak) juga mempunyai nutrien penting lain seperti protein, kalsium, fosforus, vitamin B, magnesium, zink dan kalium.
Secawan (245 gram) yogurt mengandungi 31.9 mg kolesterol bagi memenuhi 11% keperluan kolesterol harian.
Ia juga baik untuk kesihatan usus besar berikutan yogurt boleh memberikan impak positif terhadap bakteria baik di dalam usus.
Elakkan daripada mengambil makanan tinggi kolesterol berikut
Bukan semua makanan tinggi kolestrol mempunyai kualiti yang sama. Terdapat makanan yang boleh menyebabkan kesan buruk terhadap paras kolesterol di dalam darah.
Antaranya adalah seperti berikut:
Makanan bergoreng. Makanan bergoreng bukan sahaja tinggi kolesterol, ia juga tinggi lemak trans yang boleh menyebabkan paras kolesterol di dalam badan meningkat. Risiko penyakit jantung juga sering dikaitkan dengan pengambilan makanan ini.
Makanan segera. Ia merupakan risiko major bagi pelbagai masalah kronik seperti penyakit jantung, kencing manis dan obesiti. Selain itu, ia juga boleh meningkatkan paras kolesterol dan menyebabkan radang di dalam badan.
Daging berproses. Daging seperti sosej dan bakon merupakan makanan tinggi kolesterol yang perlu dihadkan pengambilannya. Ia sering dikaitkan dengan insiden penyakit jantung dan masalah kanser seperti kanser usus.
Pencuci mulut bergula. Makanan seperti biskut, kek dan aiskrim boleh menyebabkan paras gula dan kolesterol di dalam darah meningkat. Ia juga boleh mengakibatkan peningkatan berat badan dari masa ke masa.
Bukan semua makanan kolesterol tinggi tidak baik untuk kesihatan. Kolesterol adalah elemen penting dalam pembentukan sel dan ia mempunyai pelbagai jenis fungsi fisiologi positif.
Walau bagaimanapun, perkara ini tidak bermakna anda boleh makan tanpa memikirkan kualiti kandungan makanan yang diambil.
Sekiranya anda mempunyai sebarang persoalan, ajukan kepada doktor atau pakar pemakanan.
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
Cardiovascular disease risk reduction by raising HDL cholesterol – current therapies and future opportunities. (https://www.ncbi.nlm.nih.gov/pmc/articles/PMC3504986/). Diakses pada 16 Mac 2021.
High intake of regular-fat cheese compared with reduced-fat cheese does not affect LDL cholesterol or risk markers of the metabolic syndrome: a randomized controlled trial. (https://pubmed.ncbi.nlm.nih.gov/27557654/). Diakses pada 16 Mac 2021.
Unprocessed Meat Consumption and Incident Cardiovascular Diseases in Korean Adults: The Korean Genome and Epidemiology Study (KoGES). (https://www.ncbi.nlm.nih.gov/pmc/articles/PMC5452228/). Diakses pada 16 Mac 2021.
Dairy Fats and Cardiovascular Disease: Do We Really Need to Be Concerned? (https://www.ncbi.nlm.nih.gov/pmc/articles/PMC5867544/). Diakses pada 16 Mac 2021.
Fried Food Consumption and Cardiovascular Health: A Review of Current Evidence. (https://www.ncbi.nlm.nih.gov/pmc/articles/PMC4632424/). Diakses pada 16 Mac 2021.
Relationship between Added Sugars Consumption and Chronic Disease Risk Factors: Current Understanding. (https://www.ncbi.nlm.nih.gov/pmc/articles/PMC5133084/). Diakses pada 16 Mac 2021.
Dietary cholesterol: from physiology to cardiovascular risk. (https://pubmed.ncbi.nlm.nih.gov/21385506/). Diakses pada 16 Mac 2021.
Dietary Cholesterol, Serum Lipids, and Heart Disease: Are Eggs Working for or Against You? (https://www.ncbi.nlm.nih.gov/pmc/articles/PMC5946211/). Diakses pada 16 Mac 2021.
Bacaan Kolesterol Tinggi? Ini Cara Yang Terbaik Untuk Menurunkannya, Cubalah!
Tidur & Kolesterol Badan Ada Kaitan! Nak Turunkan Kolesterol, Pastikan Tidur Nyenyak Tiap Malam!
Ditulis oleh Mohammad Nazri Zulkafli Disemak pada 25/07/2021
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.